Computere fremstillet i 1980-erne og 1990-erne var stort set alle "født" med diskettedrev. Særligt i 1980-erne var drevene uomgængelige, fordi mange computere havde styresystemet installeret på diskette og krævede den isat for at komme i gang; computere med op til fire drev var ikke ualmindelige. Med billiggørelsen af harddiske blev disketter almindelige som lagermedium for data blandt almindelige computerbrugere, og 1990-erne var disketternes storhedstid. Det var sensationelt, da [[Apple Inc.|Apple]] i [[1998]] lancerede sin [[iMac]] (model [[:en:iMac G3|iMac G3]]), især fordi den ikke havde diskettedrev, men derimod [[CD-ROM]]-drev og [[USB]]-porte i stedet for. Endvidere bevirkede konkurrerende lagermedier, især billiggørelsen af CD-ROM-mediet som lagermedium med en lagerkapacitet svarende til 480-500 disketter (à 1,4 MB), og tilgængeligheden af CD-brændere og CD-RW, at disketterne var upraktiske som medier til langtidslagring. Endvidere bevirkede andre lagermedier som [[USB-nøgle|USB-nøgler med flashhukommelse]], bærbare diske af typerne [[:en:SyQuest EZ 135 Drive|SyQuest]] og Iomegas [[:no:Zip-drive|Zip]], og endeligt udbredelsen af et billigt og hurtigt [[internet]] med mulighed for at downloade data i stedet for at købe disketter i butikkerne, at disketterne gik af brug, og efter 2010 er de fleste masseproducerede computere (af f.eks. Apple, [[IBM]], [[Acer Inc.|Acer]], [[Hewlett-Packard]], [[Compaq]]) "født" uden diskettedrev.
Kommunikation Teknologi